Charlie's Angels: Full Throttle

***Charlie's Angels: Full Throttle*** (títol orichinal en anglés, en aragonés ***Os Ánchels de Charlie: a escape***, estrenada en Aragón con o títol de ***Los ángeles de Charlie: al límite***, en aragonés ***Os ánchels de Charlie: a lo canto***) ye una cinta de cine estausunidense de cine de comedia d'acción d'espionache estrenada l'anyo 2003, dirichida por McG seguntes un guión adaptau por John August, Cormac Wibberley y Marianne Wibberley (basau en una historia de John August basada a la vegada en a serie de televisión *[[Charlie's Angels]]*, d'Ivan Goff y Ben Roberts), con una banda sonora orichinal d'Edward Shearmur, una dirección de fotografía de Russell Carpenter y una producción cinematografica de Drew Barrymore, Leonard Goldberg y Nancy Juvonen ta las productoras Columbia Pictures, Leonard Goldberg Productions, Flower Films, Tall Trees Productions y Wonderland Sound and Vision. Conta con un elenco d'o cual en fan parte Cameron Diaz, Drew Barrymore, Lucy Liu, Bernie Mac, Demi Moore, Justin Theroux, Robert Patrick, Crispin Glover, Rodrigo Santoro, John Forsythe, Matt LeBlanc, Luke Wilson, John Cleese, Shia LaBeouf y Ja'Net DuBois, entre d'atros actors.

Dimpués de rescatar a l'achent Ray Carter en Mongolia, ninvían a los Ánchels de Charlie (Natalie Cook, Dylan Sanders y Alex Munday) enta recuperar uns aniellos de titanio robaus a lo Departamento de Chusticia d'os Estaus Unius y que permiten conoixer qué personas se troban incluyidas en o programa de protección de testigos. En casa d'un d'os testigos asasinaus en San Bernardino (California) siguen a pista d'o suyo asasino, Randy Emmers, que los leva enta una placha a on se i troba l'antiga ánchel Madison Lee, con qui l'ánchel Natalie se baralla. Bien luego intervienen ta evitar que Emmers mate a un atro testigo, Max Petroni, pero dimpués qui ye asasinau ye lo propio Emmers, a mans de l'Hombre Delgau, que aparentment heba muerto en a cinta anterior (*[[Charlie's Angels (cinta de 2000)|Charlie's Angels]]*). En as bochacas d'Emmers, os ánchels i troban as fotos d'os testigos asasinaus pero tamién a foto de Dylan, que apareixe con o nombre de Helen Zaas. Dylan explica que sí, que ella tamién ye un testigo protechiu porque declaró contra lo suyo antigo novio Seamus O'Grady, capo d'a mafia irlandesas y que l'asasinato d'os testigos protechius yera una venganza d'O'Grady. Consiguen recuperar os aniellos robaus en Los Angeles, pero como O'Grady menaza a Dylan con asasinar a toda la suya familia, ista marcha enta Mexico, ta protecher tamién a los atros ánchels. Tanimietres, Natalie y Alex ya han descubierto qui ye en realidat a impulsora de tot: l'antiga achent Madison Lee.

A cinta s'ambienta en a suya epoca actual (2003) en Mongolia, en San Bernardino y Los Angeles (California) y en Mexico y las suyas escena se filmoron en Beverly Hills y Los Angeles (California), amás d'en os Sony Pictures Studios en Culver City, tamién en California.

Se tracta d'una cinta que ha recibiu bels premios y nominacions, encara que en a suya mayor parte se tracta d'os Premios Golden Raspberry.

## Elenco

## Se veiga tamién
* Cine en 2003.
* Cintas de 2003.

## Referencias

## Vinclos externos

*  ''Charlie's Angels: Full Throttle'' en Internet Movie Database.